 Munaasibad balaadhan oo Aroos Axadii todobaadkan ka dhacayay halkaa oo uu lahaa mid ka mid ah Xuutiyiinta gacanta ku haya magalada Mocha ee dekeda ah, waxa haleelay duqaymo dhinaca Cirka ah, waxaana ku dhintay 131 dad lagu qiyaasay sida ay wakaalada wararka ee Reuters u sheegeen saraakiisha Cusbitaalka Maqbana, balse afhayeen u hadlay Xulufada ayaa sheegay in aanay wax lug ah ku lahayn weerarkaa, isla markaana aanay diyaaradaha ay leeyihiin dalalka xulufadu muddo sadex maalmood ah wax duqayn ah ka samayn deegaankaa. 